section_heading: Životopis
paragraph_text: Podno Starog grada Dubovca vozile su se motocross utrke gdje su Karlovčani 4 puta bili domaćini utrka za Svjetsko prvenstvo i Veliku nagradu Jugoslavije u klasi motora od 250 ccm. Bila je tada to najatraktivnija staza na svijetu koja je ugostila najbolje svjetske i europske vozače motocrossa. Leno Šoštarić je bio sjajan vozač na domaćoj stazi bodren od više tisuća gledatelja uz stazu i još puno više njih pored TV ekrana koji su gledali utrke iz Karlovca. Zbog zaštite gradine Dubovac i njezine okolice prestala su natjecanja na izuzetnoj stazi za motocross te je na otkupljenom zemljištu na Slunjskim brdima potkraj travnja 1975. godine državni prvak Leno Šoštarić započeo radove za novu stazu. Prva utrka na novoj stazi dugoj 1920 metara na Slunjskim brdima održana je 18. svibnja 1975. godine, a u međunarodnoj konkurenciji pobijedio je Leno Šoštarić koji je te godine proglašen i za najboljeg motociklistu Hrvatske. Zaslužan je za razvoj motocrossa u Jastrebarskom. Malo je poznato da je Leno Šoštarić 1979. godine kreirao motocross stazu u Mladini koja je uvijek dobivala odlične ocjene i kritike od najkvalitetnijih vozača koji su se na njoj natjecali.